Mindêng lan mandêng sêkar måcåpat ingkang wóntên, kathah sangêt piwulang, piwêlíng, pêpèngêt, utawi pitutúr luhúr ing babagan watak utawi kapribadhèn. Têbanipún jêmbar, mrambah, lan minggah dumugi ranah ’kêIllahian’, kawrúh ing babagan kajiwan, kawaskithan, ngèlmu, laku, budi pakarti, udånagara, tåtåkråmå, unggahungguh, lan sanès-sanèsipun. Wós lan suraós ingkang wóntên ing nglêbêtipún sêkar måcåpat sagêd dadós sumbêr piwulang, piwêlíng, lan pitutúr, kanggé mbangún watak lan karaktêr bångsa.
